Diari Oficial de la Generalitat Valenciana


Sumari del DOGV 9439, del 30-09-2022 (2022/8670)

Extracte de l'Ordre 10/2022, de 23 de setembre, de la Conselleria de Política Territorial, Obres Públiques i Mobilitat, per la qual s'estableixen les bases reguladores i la convocatoria, per a l'any 2022, de les subvencions destinades als ajuntaments de la Comunitat Valenciana per a la modernització i transparència del planejament urbanístic vigent.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9439

Data del DOGV
:   30-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8670


Data del document
:   21-09-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Extracte

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * ajuda pública

Extracte de l'Ordre 10/2022, de 23 de setembre, de la Conselleria de Política Territorial, Obres Públiques i Mobilitat, per la qual s'estableixen les bases reguladores i la convocatoria, per a l'any 2022, de les subvencions destinades als ajuntaments de la Comunitat Valenciana per a la modernització i transparència del planejament urbanístic vigent. [2022/8670]  
  
BDNS (identif.): 646511.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/646511  
  
Primer. Beneficiaris  
1. Poden ser-ne beneficiaris els ajuntaments de la Comunitat Valenciana amb població de fins a 20.000 habitants, el planejament dels quals no estiga adaptat a la Llei 5/2014 d'ordenació del territori, urbanisme i paisatge i haja sigut desplegat i/o modificat, almenys, per deu instruments del planejament urbanístic, segons els articles 14.2 i 14.3 del text refós de la Llei d'ordenació del territori, urbanisme i paisatge aprovat pel Decret Legislatiu 1/2021, de 18 de juny, del Consell.  
  
2. No podran obtindre la condició de beneficiaris aquells ajuntaments en els quals concórrega alguna de les prohibicions previstes en article 13 de la Llei 38/2003, de 17 de novembre. Els ajuntaments sol·licitants justificaran que no es troben incursos en cap de les circumstàncies previstes en l'article 13, de la Llei 38/2003, de 17 de novembre, mitjançant declaració responsable de l'entitat sol·licitant.  
  
Segon. Objecte  
L'objecte consisteix a regular la concessió de subvencions destinades a ajuntaments de la Comunitat Valenciana per al finançament de la modernització i transparència del planejament urbanístic vigent, mitjançant l'elaboració d'un text consolidat i la seua digitalització.  
Es destinen a aquells ajuntaments els instruments urbanístics originaris dels quals no estiguen adaptats a la Llei 5/2014, de 25 de juliol perquè modernitzen el seu planejament a través de l'elaboració d'un text consolidat del planejament urbanístic vigent que reculla l'instrument urbanístic originari (Pla general, normes subsidiàries, delimitació de sòl urbà o en el seu cas homologació global del planejament general a la Llei 6/1994, de 15 de novembre, de la Generalitat Valenciana, reguladora de l'activitat urbanística, LRAU), i incorpore les seues modificacions posteriors i el planejament de desenvolupament.  
Se'n contempla també la posterior digitalització i publicitat amb la condició de facilitar la consulta sistematitzada del planejament urbanístic municipal per la ciutadania.  
  
Tercer. Tipus i quanties de les ajudes  
1. L'import màxim de la subvenció a concedir és de 18.000 euros, IVA inclòs, sempre que el cost de l'actuació siga igual o superior a aquesta quantia. Si el cost de l'actuació fora inferior, l'import de la subvenció es correspondrà amb aquest, tenint en compte el que s'estableix en l'article 31 de la Llei 38/2003, de 17 de novembre.  
  
2. Són despeses subvencionables els honoraris derivats de la contractació dels serveis professionals i tècnics derivats de l'elaboració del text consolidat objecte de subvenció, conforme a la normativa que regeix la contractació del sector públic, particularment la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, en relació amb el que s'estableix en la Llei 7/1985, de 2 d'abril.  
Aquesta contractació podrà ser anterior a la presentació de la sol·licitud de la subvenció, sempre que s'haja perfeccionat en l'exercici pressupostari de la convocatòria.  
En tot cas, el text consolidat ha d'ajustar-se al que s'estableix en aquestes bases  
Únicament serà subvencionable el treball elaborat per equips externs al personal del mateix ajuntament.  
  
Quart. Import i finançament  
La quantia de l'import global màxim destinat a finançar aquestes subvencions, de caràcter pluriennal, ascendeix a 250.000 euros, amb càrrec al capítol VII línia de subvenció S6241000 del programa 22.32.94.308.56, d'Urbanisme, del pressupost de la Generalitat per a 2022 i 2023, amb la següent distribució:  
  
Consignació inicial  
250.000 - (2022) Previsions despesa Concepte  
2022 75.000 - 30 % bestreta  
7229 814.548 - 70 % pagament subvenció  
  
  
La quantia de l'exercici 2023 queda supeditada als crèdits que, per a aquest exercici, es consignen a aquest efecte en el pressupost de la Generalitat.  
La modificació de la distribució inicialment aprovada requerirà la tramitació del corresponent expedient de reajustament d'anualitats.  
  
Cinqué. Termini de presentació de sol·licituds  
1. Les sol·licituds es presentaran en el termini de quinze dies hàbils comptats des de l'endemà de la publicació de la convocatòria en el Diari Oficial de la Generalitat Valenciana. La presentació de qualsevol sol·licitud fora de termini donarà lloc a la inadmissió.  
2. La presentació de sol·licituds i la documentació annexa per a l'obtenció de les ajudes regulades en aquesta ordre es realitzarà mitjançant tràmit electrònic a través de la seu electrònica de la Generalitat (https:sede.gva.es), en el següent enllaç:  
https://politicaterritorial.gva.es/es/web/urbanismo/2022-ajudes-per-a-la-modernitzacio-i-transparencia-del-planejament-urbanistic-vigent  
S'inadmetrà qualsevol sol·licitud presentada seguint un procediment diferent del descrit ací.  
  
València, 21 de setembre de 2022.- La consellera de Política Territorial, Obres Públiques i Mobilitat: Rebeca Torró Soler.